CELEX: 32012D0065
Language: lt
Date: 1328140800000
Title: 2012/65/ES: 2012 m. vasario 2 d. Komisijos įgyvendinimo sprendimas dėl Rusijos jūrų laivybos registro pripažinimo vidaus vandenų laivų klasifikacine bendrove (pranešta dokumentu Nr. C(2012) 429)  Tekstas svarbus EEE

4.2.2012   
            
            
               LT
            
            
               Europos Sąjungos oficialusis leidinys
            
            
               L 33/7
            
         KOMISIJOS ĮGYVENDINIMO SPRENDIMAS
   2012 m. vasario 2 d.
   dėl Rusijos jūrų laivybos registro pripažinimo vidaus vandenų laivų klasifikacine bendrove
   (pranešta dokumentu Nr. C(2012) 429)
   (Tekstas svarbus EEE)
   (2012/65/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 12 d. Europos Parlamento ir Tarybos direktyvą 2006/87/EB, nustatančią techninius reikalavimus vidaus vandenų laivams ir panaikinančią Tarybos direktyvą 82/714/EEB (1), ypač į jos 10 straipsnio 1 dalį ir VII priedo II dalį,
   pasikonsultavusi su komitetu, nurodytu 1991 m. gruodžio 16 d. Tarybos direktyvos 91/672/EEB dėl vidaus vandenų keliais krovinius ir keleivius vežančių laivų kapitonams išduotų nacionalinių pažymėjimų abipusio pripažinimo (2) 7 straipsnyje,
   kadangi:
   
               (1)
            
            
               2009 m. vasario 25 d. raštu Vengrija pateikė Komisijai paraišką dėl Rusijos jūrų laivybos registro (toliau – RS) pripažinimo klasifikacine bendrove, kaip apibrėžta direktyvoje. RS filialas yra Budapešte (Vengrija);
            
         
               (2)
            
            
               kartu su paraiška Vengrija pateikė informaciją ir dokumentus, reikalingus, kad būtų galima patikrinti, ar laikomasi pripažinimo kriterijų;
            
         
               (3)
            
            
               2009 m. balandžio mėn. bendrame Europos Sąjungos valstybių narių ekspertų ir Laivybos Reino upe centrinės komisijos (toliau – CCNR) susitikime buvo svarstomi vidaus vandenų laivams taikomi techniniai reikalavimai. Susitikime Vengrijos valdžios institucija ir RS surengė pristatymus;
            
         
               (4)
            
            
               su CCNR sekretoriatu konsultuotasi, kaip nurodyta Direktyvos 2006/87/EB VII priedo II dalies 4 punkte;
            
         
               (5)
            
            
               Komisija įvertino, ar RS atitinka Direktyvos 2006/87/EB VII priedo I dalies kriterijus ir nusprendė, kad RS juos atitinka,
            
         PRIĖMĖ ŠĮ SPRENDIMĄ:
   1 straipsnis
   Klasifikacinė bendrovė RS pripažįstama pagal Direktyvos 2006/87/EB 10 straipsnį.
   2 straipsnis
   Šis sprendimas skirtas valstybei (-ėms) narei (-ėms), kurioje (-iose) yra vidaus vandenų kelių, nurodytų Direktyvos 2006/87/EB 1 straipsnio 1 dalyje, ir Rusijos jūrų laivybos registrui, jo Vengrijos filialui, įsikūrusiam 1 Marcius 15 ter, 1056 Budapest, Hungary.
   
      Priimta Briuselyje 2012 m. vasario 2 d.
      
         
            Komisijos vardu
         
         Siim KALLAS
         
            Pirmininko pavaduotojas
         
      
   
   
      (1)  OL L 389, 2006 12 30, p. 1.
   
      (2)  OL L 373, 1991 12 31, p. 29.